text: ঐতিহাসিক ৭ জুন : স্বাধীকার দিবস |
  Home রাজনীতি ঐতিহাসিক ৭ জুন : স্বাধীকার দিবস
  ঐতিহাসিক ৭ জুন : স্বাধীকার দিবস
  যুগবার্তা ডেস্কঃ আগামীকাল ঐতিহাসিক ৭ জুন স্বাধীকার দিবস উপলক্ষে জাতীয় সমাজতান্ত্রিক দল-জাসদের সভাপতি ও তথ্যমন্ত্রী হাসানুল হক ইনু এমপি এবং সাধারণ সম্পাদক শিরীন আখতার এমপি বুধবার এক বিবৃতিতে বলেছেন, বঙ্গবন্ধু ঘোষিত ঐতিহাসিক ৬ দফার সমর্থণে এবং বঙ্গবন্ধুর মুক্তির দাবিতে ১৯৬৬ সালের ৭ জুন তৎকালীন পূর্ব বাংলায় হরতাল এবং গণজাগরণ বাঙালি জাতির ইতিহাসে এক ঐতিহাসিক ঘটনা। তারা বলেন, ১৯৬৬ সালের ৬ জুন সর্বাত্মক হরতাল পালনের মধ্য দিয়ে বাঙালি জাতি পাকিস্তানকে প্রত্যাখ্যান করে বাঙালির স্বাধীকারের পক্ষে সুস্পষ্ট অবস্থান গ্রহণ করে। তারা ৭ জুন হরতাল পালন করতে গিয়ে ইপিআর ও পুলিশের গুলিতে শহীদ মনু মিয়ার প্রতি গভীর শ্রদ্ধা জানিয়ে বলেন, শহীদ মনু মিয়াসহ শহীদদের রক্তে রাঙা পথেই ৬ দফা ভিত্তিক স্বাধীকার আন্দোলন স্বাধীনতার লক্ষ্যে ১ দফার আন্দোলনের পথে এগিয়ে যায়। তারা ঐতিহাসিক ৭ জুন স্বাধীকার দিবসে বাঙালি জাতির স্বাধীনতার স্বপ্নদ্রষ্টা ও স্বাধীনতার মহান স্থপতি জাতির পিতা বঙ্গবন্ধু শেখ মুজিবুর রহমানের প্রতি গভীর শ্রদ্ধা জানান।
  ঐতিহাসিক ৭ জুন স্বাধীকার দিবস উপলক্ষে ঢাকা মহানগর জাসদের উদ্যোগে আগামীকাল বৃহস্পতিবার বিকাল ৪ টায় ইসলামবাগ হারুনুর রশীদ প্রাথমিক বিদ্যালয়ে আলোচনা সভা অনুষ্ঠিত হবে। এ আলোচনা সভায় প্রধান অতিথি হিসাবে উপস্থিত থাকবেন জাসদ সভাপতি ও মাননীয় তথ্যমন্ত্রী হাসানুল হক ইনু এমপি।